CELEX: E2008P0001
Language: mt
Date: 2008-01-16 00:00:00
Title: Talba għal Opinjoni Konsultattiva mill-Qorti ta' l-EFTA minn Oslo tingrett fil-Kawża ta' Therese Slinning vs l-Istat tan-Norveġja rrappreżentat mill-Bord ta' l-Eżenzjonijiet u l-Appelli għall-Kura Barra mill-Pajjiż (Kawża E-1/08)

8.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 113/16
            
         Talba għal Opinjoni Konsultattiva mill-Qorti ta' l-EFTA minn Oslo tingrett fil-Kawża ta' Therese Slinning vs l-Istat tan-Norveġja rrappreżentat mill-Bord ta' l-Eżenzjonijiet u l-Appelli għall-Kura Barra mill-Pajjiż
   (Kawża E-1/08)
   (2008/C 113/13)
   Saret talba lill-Qorti ta' l-EFTA permezz ta' ittra bid-data tas-16 ta' Jannar 2008 mill-Oslo tingrett (il-Qorti Distrettwali ta'Oslo), li waslet fir-Reġistru tal-Qorti fil-21 ta' Jannar 2008, għal Opinjoni Konsultattiva fil-Kawża Therese Slinning vs l-Istat irrappreżentat mill-Bord ta' l-Eżenzjonijiet u l-Appelli għall-Kura Barra mill-Pajjiż, dwar dawn il-mistoqsijiet:
   
               (1)
            
            
               Ir-rifjut biex ikunu koperti l-ispejjeż għall-kura barra mill-pajjiż li skond il-mediċina internazzjonali għandhom ikunu kkunsidrati bħala sperimentali jew trattament bi prova huwa kompattibbli ma' l-Artikoli 36 u 37 tal-Ftehim taż-ŻEE u l-Artikolu 22 tar-Regolament tal-Kunsill (KEE) Nru 1408/71, meta dan it-trattament ma jkunx intitolat fl-Istat ta' l-oriġini?
            
         
               (2)
            
            
               Għandu sinjifikat għat-tweġiba Nru 1 li l-metodu għall-kura in kwistjoni għandu jiġi kkunsidrat li qed ikun implimentata fl-Istat ta' l-oriġini jew li l-Istat ta' l-oriġini ikun qed jikkunsidra li jimplimentah fil-futur?
            
         
               (3)
            
            
               Huwa kompatibbli ma' l-Artikoli 36 u 37 tal-Ftehim taż-ŻEE, ir-rifjut biex ikunu koperti l-ispejjeż għall-kura fi sptar barra mill-pajjiż jekk il-pazjenta fl-Istat ta' l-oriġini tkun tista' tiġi offruta kura medika xierqa vvalutata skond il-metodi aċċettati internazzjonalment f'perjodu limitat ta' żmien li jkun medikalment iġġustifikat?
               Għandu sinjifikat għat-tweġiba għall-mistoqsijiet t'hawn fuq jekk:
               
                           (a)
                        
                        
                           il-kopertura ta' dawn l-ispejjeż tista tiġi rifjutata jekk it-trattament li jingħata barra mill-pajjiż ikun ikunsidrat li jkun possibbliment aktar avvanzat mit-trattament li jingħata fil-pajjiż ta' l-oriġini?
                        
                     
                           (b)
                        
                        
                           il-pazjenta tkun iddeċidiet li tingħata kura barra mill-pajjiż minflok kura xierqa fil-pajjiż ta' l-oriġini, din ma tkunx koperta għall-ispejjeż għall-kura barra mill-pajjiż bl-istess spiża li kienet tkun tiswa l-kura li tingħata fil-pajjiż ta' l-oriġini?
                        
                     
         
               (4)
            
            
               Għandu sinjifikat għat-tweġiba għall-mistoqsijiet t'hawn fuq jekk:
               
                           (a)
                        
                        
                           bħala stat ta' fatt il-pazjenta ma tkunx offruta l-kura in kwistjoni fil-pajjiż ta' l-oriġini li tkun ikkunsidrata bħala li tkun kura xierqa?
                        
                     
                           (b)
                        
                        
                           bil-kura li ngħatat barra mill-pajjiż fil-fatt ikun irriżulta li kien hemm titjib fl-istat ta' saħħa tal-pazjenta speċifika?